**ΔΕΛΤΙΟ ΤΥΠΟΥ**

ΒΡΑΔΙΑ STAND UP COMEDY SHOW| ΠΟΛΙΤΙΣΤΙΚΟ ΚΕΝΤΡΟ «ΑΛΕΞΑΝΔΡΟΣ»

Το Κέντρο Πολιτισμού της Περιφέρειας Κεντρικής Μακεδονίας διοργανώνει Βραδιές Stand up Comedy Show “Work in Progress” με τον Ανδρέα Πασπάτη.

Σάββατο 8 Δεκεμβρίου 2018 | Παρασκευή 14 Δεκεμβρίου 2018 | Σάββατο 15 Δεκεμβρίου 2018| Κυριακή 16 Δεκεμβρίου 2018 | Παρασκευή 21 Δεκεμβρίου 2018 | Σάββατο 22 Δεκεμβρίου 2018 | Ώρα 21:30 |ΕΙΣΟΔΟΣ ΕΛΕΥΘΕΡΗ

Ο **Ανδρέας Πασπάτης**, ένας κωμικός με μεγάλη πορεία στην ελληνική Stand up comedy σκηνή, επιστρέφει! Μετά την επιτυχημένη του σόλο παράσταση με τίτλο **«Τσάι Party»** που πήγε sold out σε Αθήνα, Θεσσαλονίκη και επαρχία, ο Ανδρέας ετοιμάζει την 2η και ολοκαίνουρια σόλο του παράσταση. Στο πλαίσιο αυτής της διαδικασίας, συγκεντρώνει όλα του τα καινούρια αστεία, τις σημειώσεις και τις παρατηρήσεις του, γράφει νέο υλικό , παρουσιάζει και δοκιμάζει το ποιο καινούριο κομμάτι της δουλειάς του σε μία «Work in Progress» παράσταση στο Πολιτιστικό Κέντρο Αλέξανδρος.

Ανανεωμένος και εξαιρετικά ευρηματικός, με νέα κείμενα, παρουσιάζει καινούρια αστεία, αστεία που ακόμη είναι υπό κατασκευή και κείμενα που θα δοκιμαστούν για πρώτη φορά σε κοινό. Μια ολόφρεσκη «Work in Progress» παράσταση, όπου δοκιμάζεται, δημιουργείται και τελειοποιείται νέο υλικό.

O Ανδρέας Πασπάτης με έξυπνο χιούμορ, γρήγορες εναλλαγές, κωμικούς πειραματισμούς, νέες θεματολογίες, γράφει, σβήνει και δοκιμάζει τα πιο καινούρια του αστεία, σε μια βραδιά work in progress που θα αποτελέσει την βάση για το νέο του stand up comedy special!

Διάρκεια Παράστασης| 60’ λεπτά

Λίγα λόγια για τον Ανδρέα Πασπάτη

Ο **Ανδρέας Πασπάτης** ασχολείται επαγγελματικά µε το standup comedy. Ξεκίνησε την ενασχόληση του µε την κωμωδία το 2007. Μετράει εμφανίσεις σε Αθήνα, Θεσσαλονίκη αλλά και στο Λονδίνο όπου έχει συμμετάσχει και σε παραστάσεις του comedy central. Το 2015, μαζί με την Ήρα Κατσούδα, διοργάνωσαν και συμπαρουσίασαν, το πρώτο stand up comedy battle, στο πλαίσιο της παράστασης «Ο καθένας τα δικά του», και το 2016 το πρώτο ζωντανό comedy talk show “The Comedians”, στο Ίδρυμα Μιχάλης Κακογιάννης, στην Αθήνα. Το 2017 παρουσίασε την σόλο του παράσταση με τίτλο «Τσάι Party» που παρουσιάστηκε με μεγάλη επιτυχία σε Αθήνα, Θεσσαλονίκη και επαρχία. Το 2018 μαζί με την Ήρα Κατσούδα και τον Θανάση Σαμαρά διοργάνωσαν και πραγματοποίησαν το πρώτο Φεστιβάλ Κωμωδίας Θεσσαλονίκης. Επίσης, μαζί με την Ήρα Κατσούδα, ήταν οι παρουσιαστές της τελετής έναρξης του 20ου Φεστιβάλ Ντοκιμαντέρ Θεσσαλονίκης. Έχει συμμετάσχει στο «Stand up for U» για το πρόγραμμα «Νονός της Unicef», που αναμεταδόθηκε από τον ALPHA καθώς επίσης έχει παρουσιάσει δουλειά του σε διοργανώσεις TedX (Θεσσαλονίκη και Αλεξανδρούπολη). Ιδρυτής και πρόεδρος της comedy society του Brunel University (London), παραδίδει standup comedy workshops και διοργανώνει βραδιές OpenMic. Σπούδασε Πληροφορική (Α.Π.Θ.) και Game Design (Brunel University London).

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟΙ ΕΠΙΚΟΙΝΩΝΙΑΣ:



|  |  |
| --- | --- |
|  |  |